قل هذه سبيلي ادعو الى الله على وسبحان الله وما انا من المشركين السلام عليكم ورحمة الله وبركاته. الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله وبيده
الخير كله واليك يرجع الامر كله. لبيك يا ربنا وسعديك. والخير كله في يديك. والخير كله في يديك والخير كله في يديك والشر ليس اليك نحن بك واليك تباركت وتعاليت. نستغفرك ونتوب اليك. اللهم صل على محمد وعلى ال محمد كما صليت على ابراهيم
وعلى ال ابراهيم انك حميد مجيد. اللهم صل على عبدك ونبيك محمد عدد قطر الامطار وعدد ورق الاشجار. وعدد ما اظلم عليه الليل واضاء عليه النهار. اللهم صل على نبينا محمد عدد خلقك ومداد كلماتك وزنة عرشك
نفسك يا رب العالمين اللهم صل على عبدك ونبيك محمد في الاولين والاخرين والملأ الاعلى الى يوم الدين. ثم اما بعد. اخواني في الله. تخيل الراجفة تتبعها الرادفة جاء الموت بما فيه. تخيل الساعة اتنين بالليل وانت نايم وبكرة وراك امتحان. وانت نايمة بكرة وراك مبدأ من
اهم المواد في الامتحانات. وانت نايم وبكرة وراك شغل وانت نايم وبكرة وراك مشوار. الساعة اتنين بالليل لقيت واحد ماشي في الشارع. باعلى صوته ما بين كل والعمارات وهو بيقول للناس كلها وعارف ان الناس نايمة بيصحي فيها. جاءت الراجفة تتبعها الرادفة. جاءت
الموت بما فيه. تخيل لو انت بصيت من البلكونة تشوف مين اللي بيقول هذا الكلام. لقيته رسول الله صلى الله عليه وسلم. هو ده اللي كان نبي الله صلى الله عليه وسلم
بعد نزول سورة النازعات. فيه يمشي في شوارع المدينة قبل تلت الليل الاخير. يعني بعد تلتين الليل. وهو ينادي في الناس يا ايها الناس اذكروا الله اذكروا الله. جاءت الراجفة تتبعها الرادفة. جاء الموت بما فيه. جاء الموت بما فيه
تخيلوا يا اخواني ايه اللي خلى النبي عليه الصلاة والسلام يقول كده؟ وايه اللي خلى النبي يعمل كده؟ وايه اللي خلى النبي يمشي في طرقات المدينة يوقظ اهل المدينة؟ بهذه
اللي في سورة النازعات. يا رسول الله انا بكرة عندي شغل. يا رسول الله انا بكرة عندي مشوار يا رسول الله. انا بكرة عندي امتحان يا رسول الله. ايه اللي يخلي النبي عليه
الصلاة والسلام ينقز الناس ويفعل مسل هزا اخواني في الله. من عدة ايام ميكروباص بيقل مجموعة من الطلبة. مجموعة من الطلبة خارجين من امتحان من الامتحانات والوقت في هزه الايام ما بتقابلش طالب مركز في حاجة غير في الامتحان والورق اللي بيتصور والمادة وليلة الامتحان والاسئلة المهمة وتجاوب ايه وما جاوبش
في ايه ويراجع عند مدرس مين ويعمل ايه الطلبة كلها والاهالي كلها حالة تعبئة عامة في المجتمع حالة طوارئ في البيوت حالة قلق وتوتر ما بين الطلبة جميعا. والكل ماشي في اتجاه واحد وبيفكر في اتجاه واحد. اتجاه الامتحان بتاع بكرة ده هو هنعمل فيه ايه؟ مجموعة من الطلبة وهم راجعين
الامتحان وماليين ميكروباص من الميكروباصات. يعني ينقلب هزا الميكروباص ويموت هؤلاء الطلبة جميعا. الله يرحمهم الله يرحمهم ولكن هزه رسائل لنا احنا نوقظ ان احنا نفوق ان احنا نفهم. ان ممكن في لحظة كل اللي انت فيه يقف. ممكن في لحظة. كل اللي انت فيه يقف تماما تماما. وتلاقي
نفسك في سكة تانية شوية يا جماعة. شوية وكل المشاكل اللي انت عايش فيها هتلاقي مشاكل تانية خالص خالص بتواجهك ممكن ما فكرتش فيها قبل كده. شوية وكل الامور اللي انت شايلاها. هتلاقي في هموم تانية خالص. خالص ساعات ممكن ونبقى بين ايدين ربنا
سبحانه وتعالى. شوية وكل القضايا اللي تعبانة وكل القضايا اللي شاغلانا. وكل المواضيع اللي شدانا ممكن ما تبقاش خالص في حياتنا. ونلاقي واقع وما شغل تانية ومشاكل تانية. وهموم تانية وقضايا تانية خسارة. كل ليلة بتضيع من غير ما نقف بين ايدين ربنا سبحانه وتعالى. خسارة كل ساعة بتضيع من غير
نذكر ربنا سبحانه وتعالى. خسارة يا جماعة. خسارة عمرنا اللي بيتفلت من ايدنا. احنا مهمتنا العمر قصير والمهمة كبيرة. احنا مش عايزين كل واحد يحصل من يمكن ايه ؟ مليون جنيه عشان يشتري شقة جميلة يسكن فيها ويسيبها ولاولاده. من بعده. احنا عايزين نحصل تمن الجنة يا جماعة. تمن الجنة الليلة
باذن الله سبحانه وتعالى مع سورة النازعات الليلة بازن الله سبحانه وتعالى مع سورة النازعات سورة من الصور اللي نزلت في اخر مكة. سورة من سور الجزء التلاتين. وزي ما قلنا المرة اللي فاتت في سورة النبأ اول سورة من سور الجزء
التلاتين زي ما قلنا يا جماعة الجزء التلاتين ده بيكلم واحد واقف على شريط قطر على شريط قطر والناس كلها بتصرخ فيه وهو بيقول لهم هو فيه ايه! هو مش عارف ايه اللي ممكن ييجي! سورة النازعات جاية بعد اهم الانباء اللي اعلنت في سورة النبأ
اهم الانباء اللي اعلنت في سورة النبأ يعني تخيل في اهم الانباء. فيه زلزال فيه زلزال قريب. تيجي سورة النازعات تكلم اللي لسة واقف على شريط القطر ولسه مش عايز يتحرك. ولسه مش عايز يتغير ولسه مش عايزة تفوق. ولسه مش عايزة تفهم سورة النازعات. نازلة في اخر مكة. مع
سورة الانفطار وسورة الانشقاق في اخر مكة. يعني طريقة ان خلاص كلها شهور والنبي عليه الصلاة والسلام يسيب مكة. يعني الفرصة اللي قدام اهل مكة خلاص بتنتهي. يعني يا جماعة الحقوا قبل الندم القاتل. الحقوا قبل ما الفرصة تتقفل. الحقوا قبل ما محمد عليه الصلاة والسلام. يسيبكم ويروح ارض تانية
الحقوا قبل الندم القاتل. سورة النزعات نازلة في هزه المرحلة الرهيبة. اللي كان ربنا بيعد فيها الرسول والصحابة ان هم هينتقلوا وخلاص. لدار الهجرة بيوجه النداءات الاخيرة لاهل مكة. الحقه قبل الندم القاتل. سورة النازعات بتقول ايه؟ وبتتكلم عن ايه؟ وبتتكلم مع مين؟ سورة النازعات
انزع هم الدنيا من قلبك سورة النازعات بتنزع حب الدنيا من قلبك. سورة النازعات غارقة بتغرق في نزع تفاعلك مع هموم الدنيا وقضاياها. سورة النازعات انشغالك بهموم الدنيا ونسيانك لهموم الاخرة. بتنزع امراض القلوب اللي جوة قلوبنا. سورة النازعات بتقول لك لو ما نزعتيش امراض القلوب اللي جوة قلبك
لو ما نزعتش هم الدنيا اللي جوة قلبك. لو ما نزعتيش حب الدنيا اللي جواك. لو ما نزعتش التعلق بالدنيا اللي جواك هييجي ناس تانية هييجي مخلوقات تانية في يوم من الايام هتنزع الروح وتغرق في نزع الروح. المشهد الاول في سورة النازعات مشهد على فراش الموت. مشهد
واحد في النزع الاخير مشهد واحد وكتيبة كاملة من الملائكة حواليه. ما حدش شايفها خالص. مشهد واحد على فراش الاحتضار. في النزع الاخير سورة النازعات بتقول اللي مش هينزع حب الدنيا من قلبه. روحه وهي بتنزع هيعاني اشد الام السكرات. وهي بتنزع سورة النازعات بتقول ايه
سورة النازعات بتقول لك والله ما هتفتكري حاجة من اللي انت بتفكري فيها دلوقتي يوم القيامة. والله ما هتفتكر العمارات بتاعة الدنيا والابراج. ولا هتفتكر الفلل والشاليهات. والله يوم القيامة ما هتفتكر العربيات والموبايلات والموديلات. والله يوم القيامة يا جماعة ما حد هيفتكر حاجة من اللي في الدنيا ده. ولو افتكرناها نضحك
عليها وهنضحك على اللي كان شاغلنا عن ربنا بها. سورة النازعات بتقول لك فيه مشكلة كبيرة. اكبر من كل المشاكل اللي انت بتفكري فيها. سورة النازعات بتقول لك في كبيرة اكبر من كل القضايا اللي انت متفاعل معها. سورة النازعات بتقول لكم في هم كبير. اكبر من كل الهموم اللي شاغلانا واللي شدانا
واللي بعدانا عن ربنا سبحانه وتعالى. سورة النازعات بتقول في ضيوف هيجوا لك مخلوقات. جايين جايين هياخدوك هياخدوك اذا ولكن انتم استعديت بايه؟ انتظرت دول بايه؟ لما كان النبي عليه الصلاة والسلام يأخذ ايات سورة النازعات. ويمشي يهتف بالمسلمين في شوارع
المدينة المنورة يوقظهم لقيام الليل. يقول لهم جاءت الراجفة لكل حاجة هترتجف بسببها. تتبعها الرادفة النفخة التانية في الصور جاء الموت بما فيه. بما فيه. ما التفخيمية التعظيمية بكل ما فيه. الله اعلم بما في الموت. الله اعلم بما في الموت يا اخواني
سورة النازعات سورة النازعات بتكلم مين ؟ سورة النازعات بتكلم سورة النازعات بتقول لنا ان انتم ضعاف اوي. انتم قليلين اوي. انتم مش عارفين ان فيه المليارات من المخلوقات. مالية السماوات والارض بتعبد ربنا ليل نهار. وبتطيع امر ربنا وبتسعى في امر ربنا. ومجتهدة في امر ربنا
الاجتهاد انتم ضعفاء اوي. انتم قليلين اوي انتم مش هتفرقوا مع ربنا حاجة. مش هتغيروا حاجة في ملكوت ربنا. ده ربنا بيناديكم رحمة بكم. زي ما نادى فرعون هات له موسى في الصورة رحمة به. هو كان فرعون هيفرق ايه مع ربنا لو ما كانش بعت له موسى
هو كان فرعون هيفرق ايه لو كان ربنا خسف به الارض من اولها؟ هو كان فرعونها يفرق ايه ؟ ربنا بيقول لنا في السورة سبحانه وتعالى بيقول لنا الدنيا قصيرة اوي
ايه اللي شغلتكم عني! دنيتي ايه اللي شغلتكم عن الجنة! دنيا ايه اللي نستكم الفردوس الاعلى! دنية ايه اللي شغلتكم عن طريقي! دنية ايه! ده انتم والدنيا دي كلها هتتحل
ساعات وكل ده هيروح يا جماعة. ساعات وكل التليفزيونات اللي بتتفرجوا عليها. والاشخاص اللي بيكلموهم ويكلموك وتسمعوهم. والدنيا والبيوت اللي ساكنين فيها والمباني اللي احنا فيها. وكل اللي احنا فيه ده هو ساعات وكل ده هيروح. ساعات وكل ده هينتهي وهيلاقينا هنلاقي نفسنا في مكان تاني بنحاسب
عما قدمناه في هذه الحياة. سورة النازعات بتقول لك دنيا ايه اللي شغلتك عن ربنا. دنيا ايه! حياة ايه! قصة موسى مع فرعون. خدت سنين سنين وسنين يا جماعة. ربنا يجيبها في سورة النازعات في اربع سطور. اربع سطور هل اتاك حديس موسى يروح لفرعون؟ فرعون يأبى اخذه الله
الاخرة والاولى خلصت القصة. يا رب ده القصة دي قعدت سنين وسنين يا رب يا رب في اربع سطور على طول كده ايوة يا جماعة. عشان نتعلم ان الدنيا كلها قصيرة. ان الحياة كلها قصيرة. قصة الداعية انتهت في اربع سطور. وقصة الطاغية
في اربع سطور. وقصة اللي عاش عشان ربنا خلصت. وقصة اللي عاش عشان شهواته. خلصت والدنيا خلصت. اللي اطاع مات واللي عصى مات امل مات واللي كفر مات اللي عاش عشان ربنا مات. واللي عشان نفسه وشهواته عاش عشانها مات. القصة هتخلص اسرع مما تتخيله
اسرع مما تتصوره بعد كده. بعد القصة اللي قعدت سنين ما بين موسى وفرعون ده هي اللي جت في اربع سطور. ربنا يجيب قصة تانية. ام السماء بناها قصة السماوات وهي بتتبنى والارض بعد ذلك دعاها. لما كانت الارض لسه كتلة من نار. اما بردت وبقت ارض فيها مرعى
وزروع وماية القصة ما خدتش عشرات السنين. خدت ملايين السنين. ملايين ده الشمس بس لوحدها بقى لها خمسة مليون سنة. خمسة مليون سنة او خمسة مليار سنة. الشمس بس لوحدها يا جماعة. بقى لها خمسة مليون سنة متقضة متوهجة. يعني تخيلوا ان القصة اللي بعد كده خدت ملايين السنين
وربنا برضه يجيبها في اربع سطور اربع سطور يا رب. ملايين السنين يا جماعة القصة دي كلها هتخلص بدري قوي. عايزين نقصر. عايزين نفوق. عايزين نفهم. عايزين نفهم ان ما فيش وقت احنا عايزين نحصل
تمن الجنة في العمر القصير ده. خسارة كل ليلة بتضيع منك. خسارة كل ساعة بتضيع منك. خسارة كل وقت بيعدي من علينا. سورة النازعات بتكلم مين بتكلم مين بيتكلم اللي واخدها فلانسيه. اللي ماشي واخدها سلاسيه. اللي واقف على شريط القطر وقعد يفكر. طب افكر طب اشوف يا ابني الوضع لا يحتمل. سورة النازعات
اتكلم بيتكلم يا جماعة اللي في الدنيا دهيت احيانا. احيانا الانسان ممكن يعمل تصرفات وممكن تخيل واحد قاعد في مبنى قاعد يلعب. وقاعد يتفرج على والمبنى ده هينفجر بعد دقيقة بالزبط
اشد من ان المبنى هينفجر ان هو بيلعب لما ينفجر فيه لما يعني ساعتها ده مش غافل ده مغفل. ده مغفل ده مش داري باللي هيحصل فيه. مشهد الانسان اللي وسط الخطر الرهيب وهو بيلعب
سورة النازعات بتكلم دول ، شف ربنا يوم تاجف الراجفة تتبعها الرادفة. يوم القيامة ونفختين في يوم واحد تخيلوا المشهد تتبعها الرادفة يقولون شف ربنا بعثها بيقول ايه بقى يوم القيامة. يقولون ائنا لمردودون في الحافرة. ائذا كنا عظام النخرة انت
هم بيقولوا ايه ؟ عارف يعني ايه انا لمردودون في الحافرة؟ الحافرة دي يعني بيقول لك احنا لما هنبقى حفريات حفريات لما هنموت. وبعد الف سنة ييجي مقابر فوق مقابرنا وبعد تلت تلاف سنة يتردم طبقات على طبقات وتتغير جغرافيا الارض
المكان اللي كان نهر يبقى صحرا والمكان اللي كان جبال يبقى خضرة. والمكان اللي كان صحرا يبقى جبال بعد ما لقى بعد الوف السنين. لما نبقى احنا في باطن باطن
الارض لما نبقى حفريات فانا لمردودون في الحافرة. حفر القبر ده احنا هنقوم منها تاني. تاني لما نبقى حفريات لما كنا في متحف الطب الشرعي نشوف بعض مشاهد الحفريات. يعني تخيل جثة بقى لها تلات تلاف سنة واكتشفت. تلاقي نص الجمجمة متاكلة ولحم الوش متاكل وباقي شوية ملامح من
الجلد وبعض اللحم منظر والتراب مغرق الجسة والمنزر الغبار والقدم مغرق المنزر تبص للمنزر كده تفزع غير احزر اي جسة جديدة. منزر الحاجات اللي بقى لها الفين تلات تلاف سنة. ائنا لمردودون في الحافرة. جايبين لك مشهد لما بقوا حفريات وبيقول لك طب هنرجع ازاي؟ بعد
ده هنرجع ازاي وبعد كده يجيبوا مشهد تاني اشد ااذا كنا عظاما نخرة نخرة وفي قراءة صحيحة اخرى ااذا كنا عظاما نخرة يعني ايه؟ يقول لك بعد ما اللحم يتحلل وبعد ما الجلد يتحلل والجوارح تتحلل والاعضاء تتحلل. بعد ما يبقى ما عدش فيه غير عضم
والعضم كمان المادة اللي جواه تتحلل ويبقى العضم فاضي مجوف. ويبدأ العضم يتنخر فيه. بحيس ان الريح تدخل من ناحية تخرج من الناحية التانية من العضم ولها صوت زي صوت المنخار. زي صوت مناخير الواحد لها صوت طالع منها. بيقول لك بعد ما نبقى حتة عضمة
في صحرا والهوا بيدخل فيها من ناحية يخرج من الناحية التانية بهزا الصوت. هنطلع ازاي ؟ هنقوم ازاي ؟ بعد كده النخر يشتد لغاية ما تبقى رمان لغاية لما يبقى الانسان رميم لغاية ما يبقى العضم ده متفتت. قاعدين يقولوا تخيلوا يا اخواني. تخيلوا يوم القيامة
لما الكلمات اللي الانسان قالها يسمعها تاني يوم القيامة. لما طالب ما زاكرش في الامتحان وقاعد في الامتحان. فصل ورقة الاسئلة ما هوش عارف يجاوب حاجة فتحوا له شاشة قدامه فيها مشهد ماتشات الكورة اللي كان بيلعبها. ومشهد الفسح اللي خرجها. ومشهد السينمات اللي راحها. ومشهد اللعب اللي لعبه والرحلات
اللي طلعها فهو بيتفرج على بيتحسر على ان في وقت الجد لعب. وبيندم على التفريط في زمن بيندم على التفريط في زمن البزر. يا ترى المغنيات لما يسمعوا كلمات الاغاني اللي غنوها يوم القيامة هيقولوا ايه؟ يا ترى اللي قعدوا يستنوا امبارح انجلترا والجزاير؟ مين اللي هيكسب فيهم؟ هنشمت في للاسف
الكورة دمرت الولاء والبراء في قلوب المسلمين. الناس عايزة انجلترا. الناس عايزة انجلترا كان احنا انتقاما من خروجنا من كاس العالم. يا ترى هو بيتفرج على نفسه يوم القيامة وهو بيتفرج على ماتش كورة. يا جماعة فيه فرق كبير
من ان واحد داخل يتعدم وهو على حبل المشنقة يفرجوه على فيلم فيه جريمته وهو بينفزها ده بيقهره قلبه بالمعصية اللي جابته هنا انما فيه فرق ان واحد تاني وواحد تاني والطالب قاعد كده اهو يجيبوا له فيلم الايام اللي لعبها والايام اللي ضيعها فرق كبير وفرق تاني خالص
سورة النازعات بتكلم مين ؟ بتكلم اللي بيلعب. بتكلم مين ؟ بتكلم اللي مش مقدر خطورة الموقف. بتكلم مين ؟ بتكلم اللي لسة بعد سورة النبأ مصمم انه يفضل على
القطر سورة النازعات بتقول ايه؟ قال تعالى اعوذ بالله من الشيطان الرجيم. بسم الله الرحمن الرحيم. والنازعات غرقا والناشطات نشطة. المشهد الاول في سورة النازعات. مشهد على فراش الموت. مشهد واحد في النزع الاخير. النزع يعني ايه؟ نزع الحاجة يعني قلعها. تخيل
الشجرة بعد ما جدرت وجدورها انتشرت في الارض وفرعت ونزلت واتشعبت. واحد بيشدها وبينزعها بيقلعها من الارض تخيل كل جدر وهو طالع بيقطع في الارض قد ايه؟ بيفتت في الارض قد ايه؟ اهو ده مشهد النزع الاخير. مشهد الروح والملائكة بتنزعها. بتنزعها
وبتغرق في نزعها والنازعات غرقا غرقى يعني بتغرق في النزعة يعني ايه؟ يعني بتنزع الروح من كل شعرة من شعر الراس وشعر الجسم بتنزل الروح من كل غدة في الجسم. بتنزع الروح من كل مركز من مراكز المخ. من كل عضلة من عضلات الجسم من كل عضمة. من كل صابع من اصابع الايدين والرجلين
من كل ظافر من تحت كل ظافر. من كل عضو من اعضاء البطن. يعني ايه يا جماعة؟ ازاي؟ يعني دلوقتي لو واحد جسمه سليم وعضو واحد من اعضاءه مرض وتألم الم شديد ممكن يروح المستشفى فيها. ويعملوا له عملية بسبب هزا الالم الشديد. تخيل كل حتة في الجسم بتتألم هزا الالم. والم
ايه الم النزع زي شجرة بتتنزع من التربة بعد ما جدرت فيها. شجرة الروح جدرت في كل في كل زرة في جسمك من كل زرة. طب الكلام ده النازعات اللي هم ايه؟ الملائكة اللي بتنزع! طب الكلام ده للجميع لا يا جماعة ده ده المشهد الاولاني. في المشهد التاني والناشطات نشطة
واحد على فراش الموت برضه بس شتان ما بين ميت وميت. شتان ما بين الملايكة اللي بتنزع هنا والملايكة اللي بتنشط في اخراج الروح هنا. شتان ما بين حال الحال ده شتان ما بين الوضعين والنازعات
غرقة الملائكة اللي بتنزع ارواح الفاجرين والعياذ بالله. ارواح الكافرين وارواح الفاجرين. ده مين ده؟ مين اللي روحه بتتنازع بصعوبة ده؟ ده اللي كان كل علاقاته في الدنيا ده اللي كان كله ارتباطاته في الدنيا. ده اللي كان كل انشغالاته في الدنيا. ده اللي كان كل اهتماماته في الدنيا. ده اللي ما كانش يعرف حاجة اسمها اخرة. ما كانش بيفكر في الاخرة
ما يعرفش لما بتيجي الروح تنزع الروح مش معقولة تسيب الجسم وشهواته وملزاته. مش قادرة تسيبه. فيبقى الشد شديد والعياذ بالله انقز نفسك من الم الموت. فيه قلوب عايشة مع السماء. وقلوب عايشة مع الارض وشهواتها. القلوب اللي عايشة مع الارض وشهواتها بتعاني الام رهيبة في نزع
نروح من الجسد. لان الجسد ماسك في الروح. انما القلوب اللي عايشة مع السماء بتطوف حول عرش الله. قلوب خفيفة بتخرج بدون الم موت. انقذ نفسك من الم الموت من الان والنازعات النازعات على وزن فاعلات. عملية مستمرة يا جماعة. عملية قبض الارواح عملية مستمرة الارواح عادة تطلع تطلع
كل يوم ربع مليون روح بتطلع للسماء. فيه كم واحد منها الروح بترد وبتنزل الارض تاني. وكم روح بتفتح لها ابواب السماوات وتصعد حتى تسمع بارئها كم واحد بينزع روحه وكم واحد بتنشط الملائكة في اخراج روحه كام ؟ والنازعات غرقا. من معاني النزع. اما يكون الحاجة اللي بتشدها
من اللي قدامك ماسكة حاجة صعبة. يقول لك فيه نزاع ما بين طرفين. يعني كل واحد ماسك في حتة الارض دي. يقول لك ينزع الملك ممن يشاء. يعني الملك ماسك في عرش الملك مش عايز يسيبه. مش عايز يتعتع. يبقى النزاع ده لما يكون حاجة شديدة ماسكة
من معاني النزاع في اللغة يا جماعة لما واحدة تروح تتجوز في بلد تانية غير اهلها. بلد تانية بعيدة يبقى قلبها ملهوف على اهلها. لما واحد امه تتأسر يبقى ملهوف انه يشوف امه لما واحد
يفارق بلده ويبقى غريب ملهوف انه يرجع لبلده. يعني النزع ده لما واحد ملهوف على حاجة وبتتاخد منه غصب عنه. لما واحد هيموت على حاجة وبتتاخد منه وبتتنزع منه وبيتنازع عنها. غصب عنه. غصب عنه بيبعد عنها. والنازعات غرقا. والنازعات غرقا
النازعات الملايكة اللي بتخرج وبتنزع وبتغرق في نزع ارواح الفجار. الناشطات ناشطة الملايكة اللي بتنشط في اخراج ارواح المؤمنين. طب يا رب ليه سميت السورة النازعات؟ منزر الملائكة سود الوجوه دي اللي معها كفن من النار ومعها حنوت من النار والعياذ بالله. اشمعنى يا رب اشمعنى
تيجي في الاول. واشمعنى ديت اللي يتسمى باسموع السورة يا رب؟ اسمعنا. يا جماعة احنا محتاجين نخاف يا اخوانا احنا محتاجين نخاف. الناس تقول صورة النبأ تتكلم عن الاخرة. واتكلمت عن الجنة برضو. وسورة النزاعات بتتكلم عن الموت. يا جماعة احنا لازم نخاف يا اخواني
زائد ان معظم للاسف اللي بيموتوا بيموتوا بالنزع مش بيموتوا بالنشر باخراج الروح. يبقى لازم ننتبه لازم ده ساعات دي مش عايزين نشوفها مش عايزين نشوف هزه الملائكة بازن الله حتى نخرج من الحياة على خير. مش عايزين نشوف هزه الملائكة والنازعات غرقا. قال لك غرقى مشهد واحد بيغرق
بيغرق ازاي يا هوب! ده نايم على فراش الموت! ده بيموت وهو في عربية! ده بيموت وهو في صحرا ما فيش فيها نقطة ماية! ازاي يا رب بيغرق! يا جماعة ممكن واحد يموت غريق في
وما داقش الموت. وواحد يموت على فراشه ويدوق الم الغرق. اللي كان لما بيسمع ان واحد غرق في البحر في الدنيا يتفزع ويترعب من شدة موتة وهو مش عارف انه ممكن يتعرض لنفس الالم. لو لم ينزع الشهوات من قلبه لو لم ينزعها والنازعات غرقى. بعض العلماء قال لك غرقى
يعني بتاخد ارواح الفجار تغرقها في جهنم بعد ما بتنزعها والعياذ بالله. البعض ابن مسعود قال لك لأ. قال لك ده الملايكة بتنزع الارواح. تاخدها من اطراف الجسم وبعد كده تقوم مغرقاها في الجسم تاني سايباها تاني
وبعد كده تبدأ تنزع تاني. وبعد كده تسيبها تاني وتنزع تاني وتسيب تاني. عشان يدوق الم نزع الروح كزا مرة. عشان يدوق هزا الالم كزا مرة رهيبة والعياز بالله عايزين ننزع شهوات من قلوبنا. عايزين ننزع امراض القلوب من قلوبنا. عايزين ننزع الدنيا من قلوبنا. عايزين نقابل ربنا بقلوب نشيطة. منطلقة الى الله سبحانه وتعالى
اهي دي بقى والناشطات ناشطة. يعني ايه يا جماعة النشطات؟ يقول لك ناشط سياسي. يعني ايه؟ قاعد يلف من بلد لبلد من مكان لمكان من قارة لقارة بيتحرك بيتحرك بسرعة. الروح المؤمنة وهي بتجري بسرعة مش مصدقة. مش مصدقة. في لغة في حاجة اسمها الانشوطة
فين الانشطة اللي هي ايه ؟ بالمصطلح بتاعنا الفيونكة يا جماعة. عارفين الفيونكة لما حد يربط اي حاجة فيونكة على علبة يقوم يشد طرف تقوم تتفك في سهولة فيونكة دي زمان الانشودة. لان يبدو انت تعب بدون الم بدون مشاكل بتتفك. رح بتخرج بدون الم. رح بتخرج بدون تعب. رح بتخرج بدون الام
الدنيا كلها واللي فيها النشاط يا جماعة يقول لك كانما نشط من عقال. واحد كان مسجون وخرج واحد كان مريض مشلول وقام واتحرك. كانما نشط من عقال. يبقى واحد كان متقيد واتفك يعني ايه؟ يعني سورة النازعات
بتقول لك في اول مشهدين لها مشهد واحد على فراش الموت وملائكة العذاب بتنزع روحه. ومشهد واحد على فراش الموت وملائكة الرحمة بتنشط في اخراج روحه بخفة وسهولة بتقول لك ان الناس عند الموت نوعين نوع بالزبط
زي اللي جم وهو في بلده وسط احبابه واهله قالوا له يلا عشان هتتنفي في بلد تانية. عشان هتدخل السجن وهتسيب احبابك واهلك وبيقاوموا وبينزعوه غصب منهم وبينزعوه يشدوه منهم. ادي النوع الاولاني. النوع التاني واحد في سجن. واحد في غربة
وجم قالوا له خلاص جه ميعاد رجوعك لاهلك. جه ميعاد رجوعك لوطنك. جه ميعاد رجوعك لاحبابك. جه معاد رجوعك لكل حد انت اشتقت له. خلاص بنشاط يجري العربية تحت مش مصدق يلم حاجاته ازاي ؟ الواحد لما بيبقى مسافر ويبقى العربية موديها لبلده تاني بيبقى مش عايز العربية تنهب الارض نهب. اخيرا
خلاص جه معاد لقاء حبيبي. جه معاد لقاء ربي ومولاي اللي اشتقت اليه ياه! اخيرا جه ميعاد لقاء رسول الله صلى الله عليه وسلم اخيرا جه معاد رؤية الفردوس والجنة والتنعم. اخيرا اخيرا هشوفك يا رب اخيرا هسمعك يا مولاي. اخيرا هكلمك وهلقاك
يا ربي الروح المؤمنة مش مصدقة يا جماعة بتنشط بتجري بتنطلق في خفة في خفة اخيرا فرحانة فرحانة الله! فرحانة بلقاء الرسول عليه الصلاة والسلام. فرحانة بلقاء الصالحين. فرحانة بالنعيم والجنة والابواب اللي قلوبها مستشعرة انها مفتحة قدام
ما بعد العمل الصالح. فرحانة يا جماعة. فرحانة مشتاقة. تخيل انت انهي نوع من الاتنين. الايتين الاولانيين جايبين المشي المشهد الاخير في حياة واحد قلبه اتعلق بالدنيا وشهواتها والمشهد الاخير في حياة واحد قلبه اتعلق بربنا وبالجنة. تخيلوا الفرق ما بين الاتنين. واحد بيدوق اشد الالم في الموت. واحد الالم
المدة ولا له اي الم ولا فيه اي شدة ما بين الاتنين دول فيه درجات كتير جدا. فيه ناس اقل من كده في الالم. فيه ناس اقل من كده في النشاط. هم درجات عند الله. انت عايز تبقى ان
لدرجة انت عايز تبقى مقامك اني مقام انت عايز تبقى مين في دول الاتنين. يا جماعة دول ملايكة الرحمة ودول ملايكة العزاب. طب وبعدين؟ طب هنعمل ايه؟ طب يعني هو
انزلوا بناء على ايه بينزلوا يقبضوا الارواح بناء على ايه ؟ يا جماعة كل واحد مننا مراقب رقابة صارمة. من ملايكة الرحمة وملايكة العزاب. ازاي ؟ قاتل المئة حديس قاتل المئة لما مات قاتل المئة في الصحراء نزلت ملايكة الرحمة وملائكة العزاب. ملايكة الرحمة بتقول لقد تاب. لقد جاء مقبلا
بقلبه على الله وملائكة العزاب بتقول انه لم يعمل عملا خيرا قط. يعني ايه؟ يعني الاتنين كانوا مراقبينه. الاتنين كانوا مراقبينه كل واحد من الاتنين نازل عشان يأخز روحه ويتسلبها من ملك الموت بعد ان قبضه واخذها. يعني ايه؟ يعني انت ملايكة الرحمة مراقباك وشايفة الاعمال الصالحة اللي بتعملها. وملايكة
عزاب مراقبة اعمال السوء اللي انت بتعملها. يبقى كانت رقابة شديدة. لغاية ما انتهت بالمشهد الاخير. المشهد اللي احنا شايفينه قدامنا الان يا جماعة. هزا المشهد الاخير والنازعات غرقا والناشطات نشطا والنازعات غرقا والناشطات نشطا يعني الفرق ما بين المشهدين زي فرق
واحد روحه بتتنزع زي شجرة بتتنزع من ارض. وواحد سجين واتقال له يلا يا جماعية الخروج. يلا انطلق الى الله سبحانه وتعالى. يلا انطلق الى رب يلا انطلق الى الله انطلق الى مولاك. والنازعات غرقا والناشطات نشطة. دول صنف من الملايكة دول صنف
والسابحات سبحا. الملايكة اللي بيسبح ده يا جماعة. ده ده صنف من الملايكة برضه. ملايكة مالية السماوات كلها والاراضي كلها. في كل مكان بتسبح في طاعة ربنا منطلقة في عبادة ربنا سبحانه وتعالى
يا جماعة الملايكة الملايكة دي كتير اوي. الملايكة دي اصناف زي ما البشر دكاترة ومهندسين وتجار وحرفي الملايكة اصناف لا تعد اصناف كتيرة تخيل ربنا بيقول لك والسابحات سبحا. اللي بيسبح ده لو بطل حركة بايديه ورجليه يغرق يموت. السامح ده ما بيبطلش حركة. ما بيبطلوش طاعة
ما بيبطلوش مهام. ما بيبطلوش انطلاق الى الله. ما بيبطلوش اللي بيسبح ده بينطلق بلا عائق. ما فيش حاجة معطلاها. منطلقين الى الله بالعاقب انت كده كان ربنا بيقول انتم انتم قليلين اوي. انتم ايه؟ انتم ضعاف اوي. انتم لو شفتم اللي بيعبدوني في السماوات والارض هتذهلوا
ما تعرفوا انا غني عنكم قد ايه. فالسابقات سبقا. الملايكة اللي بتسبق بتنفيز امر الله سبحانه وتعالى. ولا تسبقها الشياطين ابدا ولا يسبق ابدا. فالمدبرات امرا. اه لو تشوف الكون وربنا بيدبر امره. اه لو تشوف هيمنة ربنا على كل شيء في الكون. يا جماعة فيه ناس عايشة غافلة مغفلة
ولا فاكرة ان تخطيطها هو اللي بيحرك الحياة. فاكرة ان الدنيا هتمشي في ترتيبها وبدماغها وبخططها. وبآرائها وبرؤيتها. يا جماعة لأ يا جماعة. الدنيا ماشية طب قوانين ربنا اللي وضعها سبحانه وتعالى. تعالوا نشوف ربنا وهو مهيمن على السماوات والارض. كلها باللي فيها. فالمدبرات امرا يوم
هيجي يوم ربنا بيقسم بكل الاقسام داهية على ان هييجي يوم. اليوم ده جاي جاي. يوم المعاد بتاعكم اليوم ده هو. يوم ترجف الراجفة يوم ترجف الارتجاف ده الحمى بتتسمى الراجف. لان هي بتخلي الانسان كل حاجة فيه ترتجف وايديه ترتجف. وسنانه من الارتكاف تخبط في بعضها. وجفونا
عينيه ترتجف ويبقى شاخص ببصره مش قادر يتحرك من الارتجاف. يوم ترجف اليوم اللي كل حاجة هترتجب فيه. يوم ترجف الراجفة الراشفة اللي هي النفخة الاولى. النفخة الاولى اللي لما هتنفخ الكون كله هيرتجف. الجبال والسماوات والارض والبشر والمخلوقات. كل حاجة هترتكب
وكل حاجة هتنتهي والكون هينهار. يوم ترجف الراجفة. تتبعها الرادفة. الرادفة اللي هي النفخة التانية بقى. الراجفة النفخة اللي الكل مات بها فيها الرادفة النافخة اللي الكل بيحصل بها برضو الرادفة يعني هييجي نفخة تانية يرتجف لها الكون. يعني هنموت على ارتجاف وهنصحى على ارتجال
يوم ترجف الراجفة. فيه ناس قالت الراجفة اللي هي الكرة الارضية. يوم ترجف الارض والجبال هترتجف من الهلع. قالوا الرادفة دي السماء بقى تتبعها الرادفة لما السماء هتنشق وتنتثر وتنفطر وتتبع الارض في الارتجاف الرهيب في كل جزء من اجزائها. وكل شبر من اشبارها وكل جرم
من اجرمها وكل ما دار من مداراتها يوم ترجف الراجفة الرجيفة النفخة الاولى تتبعها الرادفة النفخة التانية. طب يا رب الفرق ما بين النفختين يحصل فيه ايه؟ اثر من اثار بني اسرائيل. ان الله لما يقبض ارواح الخلائق جميعا
ينادي في ملك الموت من بقى يا ملك الموت؟ الملائكة اقبض روح الملائكة. من بقي يا ملك الموت؟ يا رب جبريل واسرافيل اقبض روح اسرافيل من بقي يا ملك الموت؟ جبريل اقبض روح جبريل. اقبض روح جبريل. جبريل يا جماعة. من بقي ملك الموت
لم يعد الا انا يا رب مت يا ملك الموت. يموت ملك الموت. خلاص الكون انهار. البشر ماتوا. الملايكة ماتوا. ملك الموت مات. لم الا الله بالزبط يا جماعة زي ما كان الله ولم يكن قبله شيء. تخيلوا يا جماعة تكون في هزه اللحزة ما بين النفختين دول والله
ينادي لمن الملك اليوم؟ ما فيش الكل مات تخيلوا يا جماعة الجبال انهرت. السمك مات المحيطات الماية كل حاجة راحت وربنا ينادي لمن الملك اليوم؟ ما فيش يرد الملك على نفسه. الملك اليوم لله الواحد القهار. كان
اه ولم يكن قبله شيء. تخيل ما بين النفختين يرجع الكون تاني. الله وليس معه شيء. الله وليس معه احد. متخيل وما قدروا الله حق قدره. انت متخيل جلال الله! متخيلة جلال مقام الله سبحانه وتعالى. يوم ترجف الراجفة
تتبعها الرادفة. الرادفة اللي جاية جاية. الرادفة اللي هتتبع. ما فيش عمل سوء مش هيتبعه حساب. ما فيش عمل صالح مش هيتبعه سواب. ده قانون قانون من الله سبحانه وتعالى قانون الهي. الكون ماشي عليه
يوم ترجو في الراجفة تتبعها الرادفة. قلوب يومئذ واجفة. الوجف ده يقول لك استوجف الحب قلبه. يعني الحب ودى قلبه خلاص. قلبه اتخلع من مكانه. قلبه ذهب كل مذهب. قلبه ما عدش له مكان. ما عدش له قرار. يبقى يا جماعة قلوب يومئذ واجفة
القلوب مخلوعة من مكانها من شدة مشاعر الهلع والفزع والرعب والخوف والقلق والتوتر واليأس قلوب وفي قلوب تانية مطمئنة قلوب يومئذ لانها كانت في الدنيا مش واجفة مش خايفة. قلوب يومئذ لانها تفضل طول اليوم الخمسين الف سنة واجفة. قلوب يومئذ واجفة
ابصارها خاشعة. خاشعة يا جماعة يعني لو كانت جبل كان اتهد وانهار من المنازر اللي شايفها خاشعة يعني مكسورة هتتفتت من الفزع من المنازر اللي شايفاها. ابصارها. الكلام ده مش كلامي ده كلام الله. الكلام ده مش كلامي ده ربنا نزل به جبريل من سبع سماوات على قلب رسول الله. صلى الله
عليه وسلم عشان الناس تفوق. عشان كل واحد قاعد على شروط القطر يفوق. يقوم قبل ما تيجي الراجفة تتبعها الرادفة قبل ما تيجي الراجفة تتبعها الرادفة. قلوب يومئذ واجفة مرعوبة مخلوعة. ابصارها. ابصار القلوب يعني البصر ده خادم او او
عند القلب او بيعبر عن اللي في القلب. عايزة تعرفي اللي في قلبك؟ شوفي وانت ماشية في الشارع قلبك بيروح على ايه ؟ بيروح على دنيا بيروح على عمارات قلبك بيروح على
موبايلات بيروحوا العربيات يبقى ده اللي في القلب ابصارها اعرف من عينيك قلبك فيه ايه وبيحب ايه ؟ ابوسارها خاشعة يقولون يقولون ائنا لمردودون بيتريقوا وبيسخروا ائنا لمردودون في الحافرة
ربنا يا جماعة في وسط المشهد الرهيب دوت جايب كلماتهم اللي قالوها في الدنيا بقى. تخيلوا بقى كلمات الحب لما يفتكرها الحبيبة واغاني الحب والمباريات. واللي كانوا مفتونين العربيات ساعتها هتفتكر كل ده. ساعتها هتتحسر على اي اهتمام غير الاخرة. ساعتها هتندم على اي هم غير الدار الاخرة. ساعتها يا فرحة اللي اشتغل للحزة دي
السعدية وعمل لما بعد الموت عمل لما بعد الموت يوم ترجف الراجفة تتبعها الرادفة. قلوب يومئذ واجفة. ابصارها خاشعة. يقولون ائنا لمردودون في الحفرة؟ الحافرة يا جماعة رقم واحد حفرة القبر. هنطلع من الحفرة دي تاني والحافر بتاع الفرس اللي بيحفر به الارض وهو ماشي
هنقوم تاني ونمشي على رجلينا ونحفر في الارض ممشيين على رجلينا تاني ائنا لمردودون في الحافرة بعد ما هنبقى حفريات وطبقات على نقط من الارض هنرجع تاني ونقوم تاني. ائنا لمردودون في الحافرة. بعض العلماء قال الحافرة هي النار. ليه؟ لانها بتحفر في امراض القلوب اللي موجودة
وتسلط عليها النار والعياذ بالله. ائنا لمردودون في الحافرة. الحافرة اللي هي القبور لان الارض بتحفر في الاجسام. بتاكل في الاجسام بتحفر فيها حفر بتاكلها بعد ما هنتحفر وهيتاكل في جسمنا نقوم تاني ائنا لمردودون في الحافرة
فيه ناس لما تعرف ان فيه حد بيحفر وراها وبيدور على فضايحها تترعب. يبقى ازا المجرم دايما ما هوش عايز حد يحفر وراه. انا لمردودون في الحافرة الحاجات اللي اتردمت والجرايم اللي ماتت. والاعمال السيئة اللي عملناها من سنين. يرجع تاني! يتفتح علاء تاني ونتحاسب عليها تاني! ائنا لمردودون
في الحافرة اذ كنا عظاما نخرة بعد ما نبقى عظام بقى لها صوت مرمية في الصحرا بيطلع منها صوت زي صوت النخيل بتاع الانف دوت هيطلع منها الصوت تاني نوم تاني. قالوا تلك اذا كرة خاسرة
لما اتنين مجرمين يقعدوا مع بعض عملوا جرايم كتير بشعة. يقوموا يقولوا لبعض ايه يقوموا يقولوا لبعض ده احنا يا جدع. لو البوليس قبض علينا ده احنا هنروح في داهية ويتحكم. اهو ما فيش مشهد بيتصور في الافلام. عن
مجرمين اشد من المنزر ده لما يحب يقول لك ده مجرم يجيبوه بيتكلم على الجرايم بتاعته وهو بيضحك. هم دول. يقولون ائنا لمردودون في الحافرة فاذا كنا عظام النخرة قالوا تلك اذا كرة خاسرة. ده لو ده حصل هنروح في داهية ويضحكم. تلك يعني ده امر مستبعد اوي لانه اسمه اشارة
تلك اذا اذا دي تحس انهم بيضحكوا وبيقولوها. كرة خاسرة مجرمين. مجرمين وعارفين انهم ضلال. بس يقول لك ايانا يوم القيامة وقت الله يعين الله. الايام دي يعني حلني. حلني لما يبقى ييجي يبقى يحلها الف حلال سبحان الله! على الغرور بالله! سبحانه وتعالى! قالوا
تلك اذا كرة خاسرة فانما هي زجرة واحدة انما هي انما مش انما زجرة انما هي زجرة يعني ايه؟ يعني بلاش نفخة كدابة بقى. بلاش نفخة كدا دا انتم ما فيكوش نفخة. هي هو فيروس واحد يتسلط على فلان يموته ويضيعه. هو زلزال واحد يتسلط على البلد دي
ضيعها. هي صخرة واحدة وقعت على الدويقة من المقطم شوفوا عملت فيها ايه. الدفاع المدني والجيش والشعب والجمعيات ما حدش عارف يعمل حاجة. هي فانما هي زجرة. ده انتم ما فيكوش حتى زجرة واحدة. الزجر اللي هو الانتحار. اللي هو لما واحد يسوق واحد وهو بينهاروا غصب عنه. منزر وهم
ساقه في ارض المحشر لمكان الحشر. فانما هي زجرة واحدة فاذا اذا هنا علماء اللغة بيسموها الفجائية. اذا بعد ما كانوا في الدنيا امنين فاذا هم بالساهرة. ايه الساهرة دي يا جماعة
الزاهرة دي اللي هي ارض المحشر اللي هي الارض اللي هنبعث عليها وهنحاسب عليها. ربنا يدخلنا الجنة بلا حساب ولا عذاب يا رب. يعني ربنا سماها الساهرة ليه؟ قال لك السهر ده يعني ما فيش نوم
عشان كده في ناس قالوا الساهرة اللي هي نفخة البعس ليه؟ لان من اول ما بتنفخ ما عدش فيه نوم. خلاص قال لك ارض المحشر ساهرة ليه؟ ما حدش يعرف ينام. ما حدش يقدر ينام خمسين الف
ما حدش يعرف ينام. مين ده اللي يقدر ينام في وسط الاهوال دي؟ خلاص مضى عهد النوم مضى عقد النوم خلاص. يا جماعة ما هي سورة سورة النازعات بتقول لك مضى عقد النوم. النبي كان بيخرج في التلت الاخير. جاءت الراجفة تتبعه الرادفة. مضى عهد النوم
خلاص فاذا هم بالساهرة كانوا زمان يسموا السحرة المهلكة الرهيبة الساهرة. ليه؟ لان اللي يدخلها يعدي منها لا يمكن يجي له نوم لغاية ما يخلصها والا ممكن تموت ولا يخرج عليه وحش ولا اي حاجة. يبقى ازا يوم القيامة ارض المحشر الساهرة لان الناس ساهرة فيها
لان الناس مش تقدرش تنام فيها. لان الناس ما تعرفش تنام فينام فين. ده ما هوش قادر لا يرتد ولا ينطفوه ده مش قادر يغمض عينه. هيغمض عينه ازاي؟ خايف
الف حاجة وحاجة يوميها. فاذا مفاجأة فاذا هم بالساهرة. بعض الناس قال لك الساهرة ده يعني ارض المحشر كلها سراب المجرمين والفجار قاعدين يجروا ورا سراب طول الخمسين الف سنة يدوروا على مية. يجروا ورا سراب وهي كلها سراب ومش عارفين يوصلوا لحاجة. والعياذ
بالله. بعض العلماء قال لك الساهرة هي النار. ليه؟ لان النار اذا دخل اهل النار النار لا يناموا والعياذ بالله. خلاص ما عدش فيه نوم خلاص ما يعرفوش يناموا خلاص من اصناف العذاب. عذاب بيسلمهم العذاب والعياز بالله. فاذا هم بالساهرة فاذا هم بالساهرة
هل اتاك حديث موسى؟ ياه ياه هتلاقي نفسك فجأة وانت بتتكلم عن يوم القيامة وانت شايف المليارات واقفة في ارض المحشر وشايف ناس بقى لها خمسة واربعين الف سنة ما نامتش
بشر مليارات بقى لهم خمسة واربعين الف سنة ما ناموش مش عارفين يناموا. لا يمكن حد يقدر ينام ولا يرتاح ولا يغضب الله وقفني فيها اذا هم بالساهرة وفجأة تلاقي ربنا بيكلم سيدنا محمد هل اتاك حديث موسى؟ اسبت يا محمد بن عبدالله اسبت مش عشان عدى حداشر ولا
سنة في مكة وكل التكذيب ده وكل التعزيب ده وكل التهديد ده قدامك. اسمك يا محمد يا ابن عبدالله. شف موسى لما ربنا قال له رح لفرعون راح لفرعون في اربع سطور. رسالة لكل داعية ولكل طاغية. قصة في اربع سطور. هل اتاك حديث موسى؟ طب يا رب
يا رب هزه القصة في هزه السورة ليه؟ هزه القصة في وسط هزه الاحداس ليه؟ هل اتاك حديس؟ هل اتاك حديس موسى از ناداه ربه بالوادي المقدس طوى احداس خدت سنين على سنين. اتقضت وربنا قالها في اربع سطور. الدنيا قصيرة يا جماعة. يا جماعة يا اخوانا ما فيش حاجة ما لهاش تمن. احنا عايزين الجنة
من غير ما ندفع تمن الجنة ازاي ؟ يا اخواني كثير من الدعاة يطلع على المنابر ويقول ولا قاب ولا قابوا قوسي ولا قابوا قوس احدكم في جنة خير من الدنيا وما فيها. ولو اطلعت امرأة من اهل الجنة على الدنيا لاضاءت ما بينهما. ويتكلم يا جماعة الحديس ده جزء
من حديس نقول اوله. مش نجيب الجزء بتاع النعيم ونسيب الجزء بتاع الشغل. اوله ايه؟ اوله لغدوة في سبيل الله. او روحة يعني تلات اربع ساعات شغل لدين الله بالنهار او او باخر النهار. لغدوة في سبيل الله او روح جهاد خير من الدنيا وما فيها. بعد كده النبي اتكلم عن
يعني ايه ؟ يعني الجنة دي جنة المجاهدين. يعني النعيم الرهيب والجمال الرهيب ده. والنعيم المزهل والمتعة الرهيبة دي في جنة المجاهدين. كل ايات من ايات الجنة بيبقى وسطها عمل معين. العمل ده هو تمن النعيم ده. احنا بنقعد نوصف في النعيم ونسيب العمل اللي موجود. ربنا يقول ان المتقين في جنات ونعيم
المتقين في جنات وعيون. ان المتقين في ظلال وعيون. يا عم ما هو ربنا قال ان المتقين. انت بتقعد توصف في الظلال والعيون وتنسى كلمة ان المتقين وتنسى المقام دهوت اللي لازم يحقق عشان النعيم ده يتاخد
عايزين نفوق يا جماعة. يا جماعة احنا عايشين حياة قصيرة جدا. شوية وكل الهموم دي هتروح وهييجي ناس غيرنا. وكل الاشخاص دي هتروح وهييجي اشخاص غيرهم. شوية وهموم دي كلها تروح وقضاياك وهتلاقي نفسك في عالم تاني. خسارة خسارة كل يوم بيعدي. خسارة كل ساعة بتروح. خسارة اعمارنا خسارة ايامنا خسارة
ثروتنا هي اصلا اعمار قصيرة العمر قصير يا اخواني العمر قصير والجنة غالية جدا. الجنة غالية جدا يا جماعة. هنحصل تمن الجنة امتى حصل تمن النعيم ده امتى ؟ هنحصل تمن الفردوس امتى ؟ يبقى ازا ما فيش حاجة ما لهاش تمن
لازم نشتغل اهو قص عشرات السنين وفي اربع سطور خلصت اربع سطور قصتنا هي كمان هتخلص يا جماعة. مهما طالت. هل اتاك حديث موسى اذ ناداه ربه الله اكبر! لحزة نداء الله
لعبد من العبيد. لو جيش فيه ميت الف جندي ووقف القائد الاعلى للقوات المسلحة. ونادى واحد عسكري من الجنود باسمه يا شرف وسط الجيش كله. يا جماعة اذ ناداه ربه. تخيل لو المحافظ بتاع المحافظة بتاعتك قال لك انا اخترتك لمهمة اذ نادى
ربه. رب السماوات والارض بيكلم عبد من العبيد. رب السماوات والارض من وسط مليارات المليارات من العبيد. والجنود بيكلم واحد من العبيد وبيكلفه بمهمة. يا للشرف! اذ ناداه ربه بالوادي المقدس
الواد المقدس طوى ايه اللي جاب سيدنا موسى الوادي طوى؟ اللي جاب سيدنا موسى للوادي المقدس بعض الناس قال الطوى يعني المثنى يعني الواد اللي قدس مرة على مرة يعني اللي تقديسه عظيم يعني. وبعض الناس قالت اسمه طوى بالوادي المقدس. سيدنا موسى يا رب كان ماشي تايه. ما بين سينا وما بين مدين يا رب
ماشي والدنيا الدنيا ضلمة والمطر شديد وجوع واهوال وتاه من الطريق عليه الصلاة والسلام يا رب. سيدنا موسى ايه اللي جابه الواد المقدس ربنا بيسوق خطواتك ربنا اللي بيرتب طريقك. يا اخي اترك مولاك يقودك. سيدنا موسى في وسط ده ربنا يقوده للواد المقدس. يلاقي نفسه وسط الوادي المقدس
وربنا بيكلمه سبحانه وتعالى. نسيب ربنا يقودنا يا جماعة يا جماعة ربنا اللي يقودنا ربنا هو الذي يسيركم. ربنا اللي يسير خطواتنا. ربنا اللي يأخذنا الاعظم شيء. اذ ناداه ربه
وادي المقدسة طوى اذهب الى فرعون. اذهب الى فرعون انه طغى. زي ما ملك كبير في مملكة وواحد عمدة في عزبة تبع قرية تبع مدينة تبع محافزة في محافظة من محافظات البلد والمملكة دهي العمدة ده طغى يقوم الملك يبعت له عسكري صغير ولا جندي
يقول له رح لده هو. قل له يتعادل احسن له. ربنا بيبعت لفرعون الانزار. الانزار اللي قبل الاهلاك اذهب الى فرعون انه طغى. سيدنا موسى ما خافش سيدنا موسى يعلم هو مع مين ؟ سيدنا موسى يعلم ان هو مع الله. اللي مع الله ما يخافش اذ ناداه ربه بالوادي المقدس طوى. اذهب الى فرعون انه طغى
فقل فقل ايه؟ فقل خد بالك ده انت هتروح في داهية فقل هل لك يا سلام شف الكلام الجميل هل لك الى ان تزكى تنضف بقى تتطهر بقى تعرفي طريق ربنا بقى تعيشي مشاعر الطهارة بقى تعيشي
الايمان والنضافة بقى. تعيش مشاعر ان ربنا راضي عنك بقى. تنامي وانت حاسة ان ربنا من فوق سبع سماوات راضي عنك بقى. تعيش مشاعرك حب الله بقى تدوقوا يا جماعة. هل لك الى ان تزكى؟ هل لكم الى ان تزكوا؟ هل لنا الى ان نتزكى
لك الى ان تزكى تطلع من بركة الطين اللي انت فيها دي وتنضف بقى. تطلع من رؤية نفسك ورؤية الدنيا والتعلق بها. مصيبة لما الانسان يجيب الحاجة اللي ما لهاش قيمة ولا لها لازمة ويعملها الهدف للحياة
زي الالوف المؤلفة اللي رايحة كاس العالم ده انتم رايحين فين يا ابني! بتتحركوا عشان هزه السفاهة ازاي عشان هزه السفهات هي الكورة حرام؟ هي دي الكورة يا ابني! هي دي الكورة! هي دي يا اخواني
هل لك الى ان تزكى واهديك الى ربك فتخشى؟ تعرف ربنا بقى؟ تعرف الكنز اللي انت ما انتاش عارفه. تعرف الصفات اللي هتغير حياتك تقرب من مولاك وتعيش في كنفه. تعيش في جواره سبحانه وتعالى. اهديك الى ربة موسى بيقول لفرعون انا عارف ربنا. وعارف طريق
ربنا امشي ورايا وانا هاوصلك لربنا. امشي ورايا وانا هاوصلك لطريق ربنا يا جماعة. مين اللي يقول لنا الكلمة دلوقتي يا رب ابعت لنا حد يوصلنا لك يا رب يا رب ابعت لنا حد عارف طريقك يعرفنا انه يوصل لك ازاي
يعرفنا نرضيك ازاي. يعرفنا مرادك مننا ايه. يعرفنا الارض لك ايه يا رب. واهديك الى ربك فتخشى آآ لما هتعرف جلال الله كل زرة في قلبك يا فرعون هتتزلزل من الخشية من جلال الله بس لما تصحى
واهديك الى ربك دي وزيفتنا. ان احنا نروح للكفار نقول لهم هنهديكم الى ربكم. طب احنا عارفين الطريق. مش لازم نعرف الطريق الاول. واهديك الى بك فتخشى فاراه الاية الكبرى العصاية والثعبان واليد البيضاء
بس هو فرعون شاف بعينيه مش في قلبه. لو القلب الاعمى مهما العين شافت مش هتتأسر. لو القلب اصم مهما الودن سمعت مش هتتأسر. فرعون سمع ابن ماشطة بنت فرعون وهو قبل ما يترمى في الزيت المغلي بيقول لامه اثبتي فانك على الحق. ورماه ورماها. قلوب صماء
ما هوش شايف فاراه الاية الكبرى. فكذب وعصى كذب ده يعني قلبه رفض لو انت قلبك رافض الكلام اللي انا باقوله هتتأسري ازاي ؟ لو انت قلبك رافض الحق مهما سمعت مهما سمعت لو قلبك رافض. مهما سمعت لو قلبك رافض شيء من الحق
او جزئية من الحق مش هتتأسر ولا هتتغير ولا هتتقدم. ما ينفعش قلبك يرفض فكذب وعصى ثم ادبر يسعى يسعى دايما العاصي كده بيسعى. وبيبزل اخر جهده عشان يحارب ربنا. يا جماعة العاصي بيتعب جدا يا جماعة. اللي عايز يزني والعياز بالله
ابزل مجهود قد عشرين جوازة وبيدفع فلوس قد عشر جوازات والعياذ بالله. يا جماعة هو العاصي دايما كده بيتعب عشان المعصية اضعاف اللي كان هيتعبوا لو كان خدها من طريق الحلال. ثم اكبر قال لك اكبر ليه؟ قال لك اكبر خاف من كلام موسى. ما خلاش موسى يكلمه. ما رضاش يسمع ليه
ما جربتش قبل كده؟ ما جربتش قبل كده ان واحد من الناس الشباب الغير ملتزم لما تيجي تقول اللهم اهدنا يخاف يقول امين. يخاف. مرة بقول لواحد يا رب اهديه يا رب قال لي لأ ما تدعليش مش عايز
اكبر مدي ضهره خايف يعرف طريق ربنا. ثم ادبر يسعى اكبر يسعى يعني ادى ضهره ومشي بقى. فماشي مارشيدير فكل ما بينطلق بيبعد اكتر عن ربنا. فحشر نادى في الشعب فنادى فقال انا ربكم الاعلى. فاخذه الله. كل اللي فرعون بناه في
ربنا هده في لحظات قدام عينيه فاخذه الله نكال الاخرة والاولى. ان التنكيل ان ربنا يعمل فيه حاجة تخليه عبرة للدنيا كلها والنكل النكل اللي هو الجام لجام الحمار. يعني فرعون تخيل وهو مصاب اللي جم بهيمة في جهنم. منظره قدام الناس ايه؟ والنجم
ان كمان اللي هو القيود التقيلة وهو بيقيد يوم القيامة قدام الناس كلها. ان في ذلك لعبرة لكل طاغية لأ لمن يخشى. اللي عنده قلب هو اللي هيسمع الكلام ده
اللي عندها قلب هي اللي هتعيش مع الكلام ده. اللي عنده قلب ولا يعيش معه. بعد كده ربنا يحكي لنا قصة خدت ملايين السنين يا جماعة. لسه لنا دقائق استنى ده اخوك عايزين نلم موضوع الصورة الباقي. ربنا بيقول ااتمتم اشد خلقا؟ يا اللي معنديني انتم ام السماء بناها. تخيلوا يا جماعة الشمس والارض
لو كنا عايزين نربطهم مع بعض بدل قوة الجاذبية اللي ربنا وضعها فيهم كنا عايزين مليون مليون حبل فولاز كتر كل حبل خمسة متر تخيلوا يعني الف مليار حبل في خمسة متر فولاز. الحبل الواحد يشيل متين مليون طن. تخيلوا قوة السماء دي. ربنا بيقول انتم انتم مش عايزين تفهموا
انتم مش شايفين القوة الرهيبة! مش شايفين الجبروت مش شايفين الملكوت؟ مش شايفين العظمة! مش شايفين الجلال! انتم مش عايزين تصدقوا! ده تعامل ناس مع رب بهذه القدرة! انتم اشد خلقا! ام السماء! بناها
رفع سمكها فسواها رفع السقف بتاعها علاها علاها زي قصور عالية رهيبة. فسواها واغطش ليلها زلم دامس. واخرج ضحاها نور باهر. والارض بعد ذلك ملايين السنين بقى بدأت الارض تكون نار. ملتهبة وبدأت تلف. والارض بعد ذلك دحاها. الدحي لما خباز يبدأ يعجن العجينة
سويها يبقى بيدحيها. الارض دي في يد الملك كانها عجينة. يا جماعة ربنا قادر. يا جماعة ربنا قوي. السورة بتقول لك الله قوي قد ايه جنود ربنا اللي ذكرت في اول السورة. قوية قد ايه؟ ربنا نكل بفرعون ازاي؟ ربنا رفع السماء ازاي؟ ربنا قادر ازاي
ربنا بيجيب لنا المشاهد بتاعة القيامة. وبعد كده فازا وفي النهاية كل ده متاعا لكم ولانعامكم. متاع ده ده متاع الدنيا. اومال يا رب بقى اللي اطاعك. ده دول اللي ما قطعولكش
اديتهم ده امال اللي قطعك هتدي له ايه في الجنة يا رب متاعا لكم ولانعامكم. يعني انت بتاكل من نفس الارض للانعام بتاكل منها الجنة حاجة تانية. فاذا جاءت الطامة الكبرى يوم يتذكر
الانسان ما سعى. الطمة الحاجة اللي هتطم على كل حاجة. اللي هتنسيك كل حاجة. وبعض العلماء قالت تم لحزة تنفيز الاحكام. لحزة ما الكفار النار والمؤمنين يوصوا للجنة. لحزة التنفيز لحزة ما اهل النار يتسلموا لمالك عهدة مع مالك. خازن النار يوم يتذكر الانسان ما سعد
برزت الجحيم. كل الناس شافوها لمن يرى. لان فيه ناس معمية ما هياش شايفة اتعبت فاما من طغى واثر الحياة الدنيا اللي ما رضاش يزهد. اللي اختار الدنيا على ربنا. اللي اختار الدنيا على الجنة. اللي اختار الدنيا على الاخرة
اللي اختار شهواته اكبر وادا ضهره لربنا سبحانه وتعالى. واثر الحياة الدنيا. فان الجحيم هي هي مش مكان تاني. مش هيروح اي مكان تاني هي المأوى. واما من خاف مقام ربه ونهى النفس عن الهوى. فان الجنة هي المأوى. في النهاية يسألونك عن الساعة
كل ده لسة واقفين على شريط القطر وبيسألوا بعد كل الكراميك بعد كل هزه الاصوات على الظهور والقلوب. لسة بيقولوا ايام. ايان حلني ايانا مرساها. امتى الساعة هتيجي ما انت من ذكراها. كنت عبد. مين اللي يسأل عبد عن الساعة اللي لا يعلمها الا الله؟ بعض الناس قرأت انت من ذكراها. يعني يا رسول الله انت علامة من
علامات الساعة. القطر يا جماعة بدأ يصدر ابواق وهو جاي في الطريق. اللي واقفين على شريط القطر. علامات الساعة زي القطر اللي لسة ما شفناهوش بس الابواق بتاعته بدأت تطلع وتزهر. بوق وراء ابوك واول صوت طلع كان بعسة رسول الله. انت من ذكراها الى ربك منتهاها
هو اللي بايده كل شيء فيها. انما انت منذر من يخشاها. كانهم يوم يرونها لم يلبثوا الا عشية او تلات اربع ساعات اول النهار او تلات اربع ساعات اخره فضيحة. اول مشهد في الصورة والدنيا بتنتهي على فراش الموت. والنازعات غرقا. والدنيا بتتفضح اخر مشهد في الصورة. الدنيا عشية او ضحاها
والدنيا انتهت واتفضحت وتختم السورة زي ما بدأت السورة. وزي ما كانت سورة النبأ قبلها. وربنا سبحانه وتعالى بيقول انا انذرناكم عذابا قريب سورة النزاعات جاية بقى بتقول ايوة العزاب قريب اوي. النهاية بتاعة الدنيا قريبة اوي عشية او ضحاها. وهتخلص يا جماعة. ايه الدنيا دي
ايه الدنيا اللي شغلتكم عني! ايه الدنيا اللي لهتكوا عني! ايه الدنيا اللي بعدتكم عني! ازاي يا جماعة! ازاي الدنيا دي بتشغلني عن ربنا! تاني يا جماعة! سورة النازعات بتنزع
الدنيا من قلبك سورة النازعات بتنزع الدنيا من قلبك. سورة النازعات بتقول لك لو ما نزعتش الشهوات من قلبك هتتنازع روحك من جسدك باشد الم عند الموت سورة النازعات بتقول لك الحياة قصيرة. سورة النازعات بتقول لك جاءت الراجفة تتبعها الرادفة مضى. النوم
فوق قم مضى عهد النوم. سورة النازعات بتقول لك قم من على شريط القطر وفوقوا. فوق قبل ما القطار ييجي. سورة النازعات يا جماعة. بتقول لنا خلاص المشاكل اللي احنا مشغولين بها فيه مشاكل اخطر منها. القضايا دي في قضايا اخطر منها. والله ما هنفتكر حاجة من الدنيا دي يوم القيامة. ولا شهوات
ولا احلامها ولا ملذتها ولا متاحها. خلاص يا جماعة سورة النازعات بتنزع الدنيا من قلوبنا. الليلة ان شاء الله بازن الله نعيش مع سورة النازعات نصلي بها لو حفزتيها وحفزتها وصلينا بها قيام ليل يا اخواني بازن الله سبحانه وتعالى نعيش بقى مع اية اية ومع معنى معنى معنى معنى لو نقدر يا جماعة
دروس التفسير بالزات. تجيب الدرس تاني من على النت وتسمعوا وتعيش معه بحيس ان الاية تتحفر في قلبك يا ريت يا اخواني. يا ريت يا اخواني نعيش مع الايات نعيش معها. نقرا تفسير السورة ولكن نقوم الليل
فيها بازن الله ما تنسوش تلتاشر واربعتاشر وخمستاشر يوم الجمعة الجاية دهي ان شاء الله. يوم الجمعة يوم تلتاشر في الشهر العربي. من صام يوما في سبيل الله الله وجهه عن النار سبعين خريفا او خندقا كما بين السماء والارض تلتاشر واربعتاشر وخمستاشر زائد الاتنين والخميس في الاسبوع ده ما ننساش عشان شعبان
جاي نصومه كله بقى ان شاء الله. وبعد كده رمضان ندخل رمضان مستعدين بازن الله نهاية يعني في اخر دقيقة. بازن الله بزكركم ان احنا بازن الله سبحانه وتعالى عاملين مشروع
لتوزيع عشرين الف كرتونة رمضان على الاسر الفقيرة بالزات في القرى. بالزات الناس المعدمة في القرى. عشرين الف كرتونة يعني عايزين لهم كم مليون جنيه دول بازن الله ان شاء الله اكتر منهم كمان هييجوا بازن الله. ان شاء الله يا جماعة السلع دلوقتي لسه رخيصة. السلع دلوقتي لسه ممكن تتجاب بارخص من ايام
رمضان لسه دلوقتي يا جماعة الفقرا بدأم يستشرفوا نسائم رمضان. عايزين نقوم يا جماعة عايزين نساعد الفقراء عايزين نعمل حاجة. عايزين نستغل كل كل ساعة وكل مليم معنا وكل لحزة في حياتنا ان احنا نتعب الفقراء كل عمل صالح ما نضيعوش
كل فرصة ما نضيعهاش لان الوقت خلص. فانا بذكركم بمشروع عشرين الف كرتونة من كراتين رمضان للاسر الفقيرة. خاصة يعني ممكن حوالي خمستاشر الف اسرة منهم ان شاء الله هيبقوا من القرى اللي هو المحرومين اللي ما حدش بيوصل لهم باذن الله. اللي عايز يتبرع يعني على آآ جمعية العدل والاحسان على جمعية العدل والاحسان
صفر واحد اربع تمنيات تلاتين تمانين صفر واحد اربع تمنيات تلاتين تمانين رقم بسيط جدا جدا. صفر واحد اربع تمنيات تلاتين تمانين. خلاص يا اخواني عشرين الف كرتونة يا ترى هتشارك منها بكم؟ يا ترى هتشاركي منها بكم؟ من اول الوقت ان شاء الله بازن الله. نبدأ نتصل ونبدأ ننطلق
وما نسيبش طاعة ونصلي بالصورة ونصوم وما نسيبش باب من ابواب الخير بازن الله لحد ما حب الدنيا يتنازع من قلوبنا. نسأل الله سبحانه وتعالى ان يفقهنا في القرآن وان يتوب علينا توبة يرضى بها عنا. وان يبلغنا رمضان وان يجعلنا فيه من الفائزين. وان يستخدمنا ولا يستبدلنا انه ولي ذلك والقادر عليه
اقول قولي هذا واستغفر الله لي ولكم. سبحانك اللهم وبحمدك اشهد ان لا اله الا انت استغفرك واتوب اليك وجزاكم الله خيرا